LIETUVOS RESPUBLIKOS

Į S T A T Y M A S

DĖL RAJONŲ VALDYBŲ ŽEMĖS ŪKIO SKYRIŲ ŽEMĖS REFORMOS LAIKOTARPIU

1993 m. liepos 16 d. Nr. I-239

Vilnius

1. Žemės reformos laikotarpiu iki 1994 m. gruodžio 31 d. nustatyti kitą negu nustato Lietuvos Respublikos vietos savivaldos pagrindų įstatymas rajonų valdybų žemės ūkio skyrių pavaldumo ir skyrių vadovų skyrimo bei atleidimo iš pareigų tvarką:

1) rajonų žemės ūkio skyriai žemės reformos laikotarpiu yra atskaitingi rajono valdybai ir Lietuvos Respublikos žemės ūkio ministerijai;

2) žemės ūkio skyriaus vedėją skiria ir atleidžia iš pareigų Žemės ūkio ministerija rajono valdybos teikimu.

2. Lietuvos Respublikos vietos savivaldos pagrindų įstatymo (Žin., 1990, Nr. 7-170) 18 straipsnio 3 dalyje po žodžio „valdyba“ įrašyti žodžius „išskyrus įstatymų nustatytus atvejus.“

Skelbiu šį Lietuvos Respublikos Seimo priimtą įstatymą.

RESPUBLIKOS PREZIDENTAS	ALGIRDAS BRAZAUSKAS

______________